Lès nut′ di måle leune (plakes di muzike)

Les nutes di måle lune (Lès nut′ di måle leune), c' est l' tite d' ene boessete avou deus stroetès plakes des Droles di Lodjeus k' a vudî e 2016.

Gn a on livret dvins l' boessete, avou les paroles.

 Sourdant des tchansons 
Li cåzaedjisse et compôzeu di bråmint des tchansons, c’ est Djhan-Pire Vervî. 

Mins gn a eto des airs rifwaits so des scrijhaedjes di mwaisses powetes walons, Louis Lagauche (deus côps) eyet Joseph Duysenx. Ci-cial clôt l’ schôtlêye avou ene tchanson d’ sôlêye, nén pikêye des viers, xhinant ene rilomêye compôzucion francesse « Sur le seuil de ta porte ».

 Les tchansons 
N a deus côps onze tchansons, 21 noveles ey ene riprinjhe (« L’ andje ki pindeut l’ aiye »). 

Li prumire tchanson rind bon dvwer å teyåte e walon. Li tite, c' est « Li vî teyåte ». Li tchanson est etcherpeté  avou les tites di totes sôres di pîces k’ ont stî djouwêyes å Triyanon d' Lidje. A ricnoxhe tola:
« Cuzén Bebert » et « Li mårlî » da Djôzef Dwizink
 « Tåtî l' perikî da Douwård Rimoûtchamp
 « Revolucion et consyince », da Richard Joelants
 « Djannesse » et «Cour d’ agnon» da Hinri Simon
 « Sadi Hozete » da Bebert Maquet; k’ on ôt Françwès Dwizink dire on passaedje après ene des tchansons.

 Tinmes 
 Amour 
L’ amour rivént sovint, come di djusse. Dins « Ele » (ene tchanson ki rvént deus côps, li deujhinme a môde « bossa nova »), c’ est ene djonne feye ki n’ pinse måy å leddimwin:
elle est come li toûne-å-vint I n’ a rén k’ el ratind
 Si veye, c’ est l’ candjmintEle ni tuze nén a dmwin
Ele dit k’ ele n’ a nén l’ tinsC’ est co si lon, dimwin
Ele  mete ses lepes so les cenes d’ onk ki « djåze di davance » et rire di ses sovnances. 

Pu gn a l' paskeye di ci vî hanteu d’ tertotes, mins nén foirt amiståve avou les cmeres:
Les femes ont troes toûs dpus ki l’ DiåleAvou l’ ådje, ele divnèt des macrales.
S’ ele dijhèt l’ vraiy, elzî tome on dintLes femes ont vormint tos les ehins.

Tot å rvier, n a l’ ci ki n' nd a hanté nole, et k’ a atchté ene pope di cawoutchou (di resconte) po « fé des timpesses å mitan des linçous ». Disk’ å djoû ki... i trawe li pope d' on tchén d' cigarete nén distindowe.

 Ôtes tinmes 
Djan-Pire n’ est nén tchitche di tinmes. On va trover des tchansons:
 sol drouctaedje (« Bouneur di Flamind »)
 sol tuzinaedje so deus côps rén (« Tot m’ ewaere »)
 sol roviance d’ Alzemer (« Po Elsa »)
 sol viyesse, k’ arive si raddimint (« Tuzaedjes »)
 sol ritchesse k’ amoenne toplin des fås copleus (« Les potches vudes »)
 so on vî «hait-l'-djin», haeyåve et vergogneus (« Å monde conte cour »).

Li tchanson k’ a dné l’ tite å scrinea, c’ est « Li måle lune », la k’ on mousse e-n on monde di macrales et d’ grimancyins. 

Minme airance dins « Plaijhante famile » (do Lagauche), wice ki l’ tchanteu vout hanter avou ene feye ki ses parints et atnants fijhèt åtoû des moirts. 

 Tchansons ås beas mots 
Dedja dins ene ôte plake, Vervî aveut trossî ene tchanson avou des toitche-linwe. Cial, vo-z endè la ene avou tos rmetaedjes a biesses (« biesse di tchanson »), ki n’ est nén ene biesse tchanson.Mahin Lucien, Ene dobe sitroete plake e walon;  78 (esté 2016).

 Efets foû tchanson 
Dins deus cas, on ôt ene langue etrindjire, ki c' est do malgache, dit på guitårisse del binde, Paul Talbot. 

N a co l' vwès da Françwès Duizink, ki dit do Maquet.

Gn a ossu l' cene dal tchanteuse des Droles di Lodjeus, Gilberte Matina, ki dit ene ricete di macrale.

 Tchantaedje 
Ci côp cial, c’ est Jean-Pierre Darras ki tchante tote les tchansons. Gilberte Matina etervént dins deus tchansons « tchanson po Jean-Pierre » et « les potches vudes » (vwès padrî).Gilberte Matina, letes di cibernaivieus  79, erî-såjhon 2016.

 Sourdants 

Categoreye:Plakes di muzike e walon